BSC-LT/ACAData huggingface dataset:
[ca] L'ecolocalització humana és una tècnica que podria millorar la qualitat de vida de la majoria de les persones que pateixen una discapacitat visual. Aquest mètode consisteix a navegar per l'entorn a través de la informació proporcionada pels ecos. Aquests ecos són les reflexions de sons produïts deliberadament per la persona que està tractant d'usar l'ecolocalització. Aquesta tesi es divideix en una anàlisi bibliogràfica i una implementació per simular l'acústica d'una sala per tal d'entrenar alguns aspectes de l'ecolocalització. L'anàlisi bibliogràfica inclou tres temes principals. En primer lloc es detalla la localització dels sons. No obstant això, essent aquest un tema de vast estudi, només s'expliquen els factors que estan involucrats en l'ecolocalització humana. Aquests paràmetres són, entre d'altres: les pistes que intervenen a la localització de sons, la funció de transferència relacionada amb el cap i les orelles, i finalment l'efecte de precedència. En segon lloc, es fa una revisió de les pistes més importants que intervenen a l'ecolocalització humana. Per finalitzar la part teòrica de la tesi, es pot trobar una explicació del mètode escollit per simular l'acústica de la sala. El model utilitzat en aquesta tesi és el mètode d'imatge. Finalment, s'ofereixen algunes simulacions i exemples del model proposat. Addicionalment a les simulacions, s'ofereixen els resultats d'un test d'usabilitat. Aquests resultats van ser avaluats utilitzant un test binomial exacta.

[en] Human echolocation is a technique that could improve the quality of life of most people who suffer from a visual impairment. This method consists of navigating the surroundings through the information provided by the echoes. These echoes are the reflections of sounds deliberately produced by the person who is trying to echolocate. This thesis is divided in a literature study and an implementation to simulate room acoustics to train some aspects of echolocation. The literature study includes three main topics. First of all sound localization is detailed, however, being this theme a large subject of study, only those factors that are involved in human echolocation are explained. These parameters are, among others: sound localization cues, the role of the pinnae and head related transfer functions, and the precedence effect. Secondly, a review of human echolocation most important cues and characteristics is given. To finish the theoretical part of the thesis, an explanation of the chosen method to simulate room acoustics is given. The model used in this thesis is the image method. Finally, some simulations and examples of the proposed model are provided. In addition to these simulations the results of a user test are also showed. These results were evaluated using an exact binomial test.
[ca] El mucílag extret de l'Opuntia ficus-indica és un component que pot arribar a ser molt versàtil per a la seva utilització a la indústria alimentària. En aquest treball es va realitzar l'estudi de l'obtenció del mucílag a través de 3 mètodes, seleccionant-ne un per a la seva aplicació i introduint la utilització de la sonda MS73 d'ultrasons (US) Bandelin sonopuls GM70 (potència: 70 W i freqüència: 20 kHz) amb un cicló de 50 segons i una potència de 50 % per obtenir-lo i observar si hi havia una millora en el rendiment d¿extracció i composició (pH, i SST ,°Brix). Els resultats obtinguts introduint la tècnica d'US durant el macerat de la mostra van ser de 4,28 % per al rendiment, 4,36 per a pH i 3,57 °Brix per SST, en l'experiment realitzat a la fase 3.2; mentre que per a l'experiment de la mateixa fase, sense aplicar US, es va obtenir 2,90 % per a rendiment, 3,13 °Brix i mateixos valors de pH. Es va observar que el tractament ultrasònic beneficiava el color del mucílag obtingut, proporcionant-li una tonalitat més blanquinosa.

[en] The mucilage extracted from Opuntia ficus-indica is a component that can be very versatile for use in the food industry. In this work, a study was carried out to obtain the mucilage through 3 methods, selecting one of them for its application and introducing the use of the Bandelin sonopulse GM70 MS73 ultrasound probe (US) (power: 70 W and frequency: 20 kHz) with a cycle of 50 seconds and a power of 50 % to obtain it and observe if there was an improvement in the extraction yield and composition (pH and TSS, °Brix). The results obtained by introducing the ultrasound technique during the maceration of the sample were 4,28 % for yield, 4,36 for pH and 3,57 °Brix for TSS, in the experiment carried out in phase 3.2; while for the experiment in the same phase, without applying ultrasound, 2,90 % was obtained for yield, 3,13 °Brix and the same pH values. It was observed that the ultrasonic treatment benefited the colour of the mucilage obtained, giving it a whiter shade.
[ca] Aquest treball de final de grau consisteix en la realització del diagnòstic ambiental del municipi de Mollerussa (comarca del Pla d'Urgell). Aquest diagnòstic és un pas previ per inscriure un municipi a l'Agenda 21 de Catalunya, un pla d'orientacions estratègiques que té com a objectiu promoure el desenvolupament sostenible. Aquest estudi pretén, per tant, estudiar les dinàmiques d'un municipi per fer el diagnòstic ambiental, realitzar una proposta d'indicadors que en permetin avaluar el seguiment i acabar fent una proposta concreta que s'hi pugui aplicar per avançar cap a la sostenibilitat.

[en] This Final Degree Work consists in the realisation of the environmental diagnostic of the municipality of Mollerussa (region of the Pla d'Urgell). This diagnostic is a previous step to inscribe a municipality to the Agenda 21 of Catalonia, a plan of strategic orientations that has the aim to promote the sustainable development. This study pretends, therefore, to study the dynamics of a municipality in order to do the environmental diagnostic, make a proposal of indicators that allow to evaluate the follow-up and finally doing a concrete proposal that can apply in order to advance to the sustainability.
[ca] Als hospitals Vall d'Hebron i Bellvitge s'utilitzen dues marques diferents de tinció de cèl·lules HER2 per diagnosticar pacients amb càncer de mama HER2 positiu, que presenten variacions de color. Disposem d'un conjunt de dades etiquetades de Vall d'Hebron que ha permès a l'equip de recerca entrenar un model de segmentació múltiple per fer prediccions, i un conjunt de dades d'imatges de Bellvitge amb només un subconjunt d'etiquetes. Aquest projecte pretén transferir el coneixement que la xarxa ha après amb imatges de Vall d'Hebron per poder obtenir prediccions d'alta qualitat amb imatges de Bellvitge mitjançant fine-tuning del model. A través de diferents experiments, s'estudien tres variables: el nombre mínim d'imatges etiquetades necessàries del nou centre, l'impacte que té la distribució de les classes del conjunt de dades d'entrenament a la fase de fine-tuning i la possibilitat d'obtenir un model capaç de predir imatges d'ambdós centres barrejant les seves dades en la fase de fine-tuning. Addicionalment, s'han explorat algunes tècniques per superar les conseqüències que comporta tenir un conjunt de dades desequilibrat a l'hora d'entrenar el model.

[en] In Vall d'Hebron and Bellvitge hospitals, two different HER2 cell staining brands are used to diagnose HER2-positive breast cancer patients, which present color variations. We dispose of a labeled dataset from Vall d'Hebron that allowed the research team to train a multi-segmentation model to make predictions, and a dataset of Bellvitge's images with only a subset of ground truth labels. This project aims to infer the knowledge that the network has gained training with Vall d'Hebron images to make it able to obtain high-quality predictions with Bellvitge images using transfer learning by fine-tuning the model. Three variables are studied through different experiments: the minimum number of labeled images needed from the new center, the impact that the distribution of the classes of the fine-tuning training dataset has, and the possibility of obtaining a model able to predict images from both centers by mixing their data in the fine-tuning phase. Additionally, a few techniques have been explored to overcome the consequences that having an unbalanced dataset entails when training the model.
[ca] L'estudi documental de la denominada "caça de bruixes" que experimentà Europa, i també Espanya, durant el decurs dels segles XV a XVII evidencia una important presencia de dones condemnades per actes intrínsecament vinculats amb la ciència de la salut, executades per presumptament haver enverinat els seus veïns sota falses promeses de sanació o, en alguns casos, com a terribles venjances per les ofenses sofertes. D'aquesta manera, emmarcada dins el context d'una tesi doctoral sobre la construcció del delicte de bruixeria als Pirineus encara en desenvolupament, la comunicació pretén exposar breument com algunes dones foren injustament jutjades i sentenciades per atroços crims que mai van cometre, entenent les bruixes com un capítol històric que evidencia el biaix de gènere en la pràctica de la ciència mèdica i farmacèutica. Aproximant la realitat al mite i duent a terme una lectura jurídica d'aquest fosc episodi de la història d'Espanya, es farà èmfasi a com l'ordenament jurídic baixmedieval va afavorir el processament i execució d'aquestes dones, especialment en entorns rurals.

[en] The documentary study of the so-called "witch hunt" experienced by Europe, and also Spain, during the 15th to 17th centuries shows an important presence of women convicted for acts intrinsically linked to the science of health, executed by alleged to have poisoned their neighbours under false promises of healing or, in some cases, as terrible revenge for the offences suffered. In this way, framed within the context of a doctoral thesis on the construction of the crime of witchcraft in the Pyrenees still under development, the communication aims to briefly explain how some women were unfairly tried and sentenced for atrocious crimes that never go away. commit, understanding witches as a historical chapter that evidences gender bias in the practice of medical and pharmaceutical science. Bringing the reality closer to the myth and carrying out a legal reading of this dark episode in the history of Spain, emphasis will be placed on how the legal system of the Middle Ages favoured the prosecution and execution of these women, especially in rural environments.
[ca] Existeix la creença que l'enginyeria només gira al voltant dels ordinadors, l'electrònica i les matemàtiques i, tot i que és molt cert, l'enginyeria també es pot aplicar a molts altres camps. Aquest treball de fi de grau vol mostrar les virtuts de l'aplicació de l'enginyeria als camps de la música i l'educació proporcionant alhora un marc teòric adequat. Gràcies a la col·laboració amb una organització internacional de divulgació científica, aquest treball conté feina que inclou tant software com hardware i que porta al disseny i implementació d'un instrument digital basat en una placa Arduino i inspirat en un ukelele. Pel que fa al contingut educatiu, aquest gira al voltant de l'educació no formal i com comunicar coneixement científic als no versats. Això porta a la creació de diverses activitats per grups escolars per aprendre sobre l'origen de les TIC i la construcció dels materials necessaris, aportant la documentació tècnica corresponent dels darrers.

[en] Its often thought that engineering is all about computers, electronics and mathematics and it is mostly true. Nevertheless, engineering can also be applied to many other fields. This bachelor's thesis is meant to show the strenghts of engineering in the musical and educational fields while providing a proper background on said topics. In colaboration with an international scientific disclosure organisation, this thesis contains work surrounding software and hardware that leads to the design and implementation of a digital instrument based on an Arduino board and inspired by ukuleles. As for the educational content, it is about non formal education and how to comunicate scientific knowledge to the unacquainted with it. This leads to the creation of several activities for schools to learn about the origins of ICT and the building of the required materials, with proper technical documentation of the lastest.
[ca] Aquest projecte, relacionat amb la ginecologia i obstetrícia, presenta el procés de disseny d'un espècul vaginal com a millora de l'actual aparell, responent a les propostes i necessitats de les pacients i del personal sanitari de la Clínica Sagrada Família. La proposta de disseny s'ha realitzat amb la finalitat principal de garantir l'augment de la comoditat de les pacients sotmeses als procediments on es veu involucrat l'espècul vaginal, alhora que és capaç de satisfer les necessitats dels usuaris. El projecte pretén introduir al lector en aquest àmbit a través de la introducció teòrica sobre l'ús i problemàtica de l'espècul vaginal. Tot seguit, es pretén determinar un conjunt d'especificacions a partir dels requeriments detallats pel personal sanitari de la Clínica Sagrada Família i per l'estudi dels dispositius utilitzats en l'actualitat, característiques que hauran de veure's aplicades al disseny seleccionat. Alhora, caldrà dur a terme una selecció de materials i els estudis de viabilitat pertinents per tal d'assegurar l'adequada funcionalitat de l'aparell, així com un estudi econòmic per conèixer la rendibilitat de l'espècul. Finalment, s'ha aconseguit realitzar un estudi rigorós de l'espècul vaginal, donant lloc a un nou dispositiu òptim que assegura el principal objectiu del projecte: millorar la seguretat i comoditat de les pacients.

[en] This project, related to gynecology and obstetrics, presents the process of designing a vaginal speculum as an improvement of the current device, responding to the proposals and needs of patients and health personnel of the Sagrada Família Clinic. The design proposal has been made with the main purpose of ensuring increased comfort for patients undergoing procedures where vaginal speculation is involved, while being able to meet the needs of users. The project aims to introduce the reader to this area through the theoretical introduction on the use and problems of the vaginal speculum. The aim is to determine a set of specifications based on the detailed requirements of the medical staff of the Sagrada Família Clinic and the study of the devices currently used, characteristics that must be applied to the selected design. At the same time, it will be necessary to carry out a selection of materials and relevant feasibility studies in order to ensure the proper functionality of the device, as well as an economic study to know the profitability of the speculum. Finally, a rigorous study of the vaginal speculum has been carried out, leading to a new optimal device that ensures the main objective of the project: to improve the safety and comfort of patients.
[ca] Implementació de l'algorisme BCJR en Java. Obtenció de les expressions de probabilitat i correcció d'errors. Aplicació a la identificació d'usuaris fraudulents en codis duals de Hamming. Implementació d'una interfície gràfica.

[en] BCJR algorithm implementation written in Java. Obtention of the probability expressions and error correction. Capability of identifying conspiring users within dual binary Hamming codes. GUI implementation.
[ca] Aquest projecte es centra en desenvolupar i implementar un mètode d'autenticació innovador basat en blockchain per a les comunicacions IoT (Internet of Things). L'objectiu és millorar la seguretat dins de les xarxes IoT mitjançant l'ús de la tecnologia blockchain per a una autenticació de dispositius robusta i fiable. La implementació mostra un enfocament pràctic per abordar els desafiaments de seguretat en els entorns IoT, oferint una solució escalable i eficient per garantir la integritat de les dades i la confiança en les comunicacions IoT.

[en] This project is delivered as the Final Project of Computer Engineering Degree of the Barcelona School of Informatics. It is intended to put into practice the knowledge acquired during the mention in Information Technology. This project is focused on developing and implementing a novel blockchain-based authentication method for IoT (Internet of Things) communications. The objective is to enhance security within IoT networks by leveraging blockchain technology for robust and reliable device authentication. The implementation showcases a practical approach to addressing the security challenges in IoT environments, offering a scalable and efficient solution for ensuring data integrity and trust in IoT communications.
[ca] La gran quantitat de dades generada per la quarta revolució industrial (Indústria 4.0) pot suposar un avenç significatiu en la millora dels processos. Extreure informació útil d'aquests grans volums de dades és el repte principal i és, també, on la Mineria de Dades juga un paper clau. Aquest Treball Final de Grau parteix de la idea de seguir un procés de mineria de dades en un escenari real de producció industrial. L'escenari concret és una cèl·lula de fabricació de peces per al sector automobilístic mitjançant fosa a pressió. L'aplicació central és la implementació de manteniment predictiu, una tècnica que permet la detecció de comportaments anòmals per poder anticipar-se a possibles errors. La predicció es realitza mitjançant l'anàlisi i aprenentatge del comportament dels sensors instal·lats a les màquines o equips. Seguint el mètode estàndard de mineria de dades, els dos objectius principals són: 1) Obtenir models d'aprenentatge automàtic per implementar el manteniment predictiu, i 2) Crear una aplicació que automatitzi el procés que inclou la recollida de dades, el tractament d'aquestes i , finalment, la visualització dels resultats en temps real. Per dur a terme aquests objectius, primer s'exploren diferents propietats i tècniques de tractament de dades obtingudes de sensors. Amb les dades tractades, es creen i avaluen models que aprenen de les dades i puguin ser usats per predir futurs comportaments. Finalment, es desenvolupa una aplicació combinant diferents tecnologies per poder fer anàlisis de resultats i monitoratge de l'evolució de l'estat dels sensors.

[en] The large amount of data generated by the fourth industrial revolution (Industry 4.0) can represent a significant advance in the improvement of processes. Extracting useful information from these large volumes of data is the main challenge and it is also where Data Mining plays a key role. This Final Degree Project is based on the idea of ​​following a data mining process in a real scenario of industrial production. The specific scenario is a cell for the manufacture of parts for the automotive sector by means of die casting. The central application is the implementation of predictive maintenance, a technique that allows the detection of abnormal behavior in order to anticipate possible failures. The prediction is made through the analysis and learning of the behavior of the sensors installed in the machines or equipment. Following the standard method of data mining, the two main objectives are: 1) Obtain machine learning models to implement predictive maintenance, and 2) Create an application that automates the process that includes data collection, treatment and, finally, the visualization of the results in real time. To carry out these objectives, different properties and data processing techniques obtained from sensors are first explored. With the processed data, models are created and evaluated that learn from the data and can be used to predict future behavior. Finally, an application is created combining different technologies to be able to analyze the results and monitor the evolution of the state of the sensors.
[ca] Des que vaig començar a treballar a Masats fa cinc anys, he detectat que un dels principals colls d'ampolla en els projectes, tant d'innovació com a mida per a clients, és l'electrònica que controla el sistema, ja que constitueix el nucli del mateix. Aquesta dependència de l'electrònica és, en el 90% dels casos, la causa principal dels retards en els projectes. L'objectiu principal d'aquest treball és desenvolupar una solució senzilla que redueixi la dependència del disseny mecànic respecte a la part electrònica. Per assolir aquest objectiu, s'han utilitzat plataformes senzilles i econòmiques, seleccionades amb l'objectiu que qualsevol persona pugui editar i compilar el programa, eliminant així la dependència d'un únic individu per gestionar el sistema. En el desenvolupament del sistema, s'han analitzat els dissenys mecànics existents al mercat, observant que tots comparteixen característiques comunes: utilitzen motors de corrent continu (DC) i operen a tensions de 12V o 24V. Un cop estudiats aquests sistemes, s'ha conclòs que un control proporcional-integral-derivatiu (PID) senzill és suficient per gestionar tots els sistemes analitzats.

[en] Since I started working at Masats five years ago, I have identified that one of the main bottlenecks in projects, both in innovation and custom client solutions, is the electronics that control the system, as it constitutes its core. This dependency on electronics is, in 90% of cases, the primary reason for project delays. The main objective of this work is to develop a simple solution to reduce the dependency of mechanical design on the electronic components. To achieve this goal, simple and cost-effective platforms were chosen to ensure that anyone could edit and compile the program, thereby eliminating reliance on a single individual to manage the system. During the development process, existing mechanical designs on the market were analyzed, revealing that they share common characteristics: they use direct current (DC) motors and operate at 12V or 24V. After studying these systems, it was concluded that a simple proportional-integral-derivative (PID) control is sufficient to manage all the analyzed systems.